கேள்வி: மஞ்சள் கீளி - பரவலும், வாழ்விடமும் குறித்து விரிவாக சொல்லுங்கள்.
பதில்: மஞ்சள் கீளிகள் இந்தோ பசிபிக் கடல் பகுதியில் பரவலாக உள்ளன. இது ஏடன் வளைகுடா மற்றும் கிழக்கு ஆபிரிக்காவிலிருந்து தெற்கே தென்னாப்பிரிக்கா வரை இந்தியப் பெருங்கடல் வழியாக காணப்படுகிறது, ஆனால் இது பாரசீக வளைகுடா இருந்து கிழக்கே மார்க்கெசசுத் தீவுகள் மற்றும் லைன் தீவுகள் வரை இல்லை. இது வடக்கே யப்பான் முதல் தெற்கே ஆத்திரேலியா வரை காணப்படுகிறது. ஆத்திரேலியாவில் இது மேற்கு ஆஸ்திரேலியா ஸ்காட் ரீஃப் மற்றும் திமோர் கடல் உள்ள ஆஷ்மோர் கார்ட்டியர் தீவுகள் முதல் சிட்னி வரை காணப்படுகிறது. இவை கிறிஸ்துமசு தீவு மற்றும் கொக்கோசு (கீலிங்) தீவுகள் மற்றும் தாஸ்மான் கடல் உள்ள நோர்போக் தீவு காணப்படுகின்றன. 1950 களில் ஹவாய் மீன் மற்றும் விளையாட்டுப் பிரிவு மஞ்சள் கீளிகளை பேர்ள் துறைமுகம் மற்றும் ஓஹூவில் விடுவித்தது, இது இப்போது அவாயித் தீவுகள் முழுவதும் காணப்படுகிறது, என்றாலும் மிகுதியாக இல்லை. இவை 2 முதல் 75 மீ (6 அடி 7 முதல் 246 அடி 1 அங்குலம் வரை) ஆழத்தில் உள்ளன. மேலும் இவை பவழப் பாறைகளின் ஆழப்பொந்துகள், பாறைச் செறீவுகளில் வாழ்கின்றன. இதில் குட்டி மீன்கள் எப்போதாவது ஆழமற்ற சதுப்பு நிலங்களிலும் நன்னீர் நீரோடைகளின் கீழ் பகுதிகளிலும் பதிவு செய்யப்படுகின்றன.
கேள்வி: மஞ்சள் கீளி - உயிரியல் பற்றி தகவல் சொல்.
பதில்: மஞ்சள் கீளி மீன்களானது ஓடுடைய கணுக்காலி, கடல் வெள்ளரி, தலைக்காலி போன்றவற்றை இரவு நேரங்களில் வேட்டையாடும். யப்பானின் யாயாமா தீவுகளில் நடத்தப்பட்ட ஒரு ஆய்வில், இந்த மீன்களில் வயது முதிர்ந்தது 34 வயதில் உள்ளது என்றும், பெரும்பாலான மீன்கள் 3 வயதுக்கு மேற்பட்டவை என்றும் கண்டறியப்பட்டது. இவை சராசரியாக 22.5 செமீ (8.9 அங்குளம்) நீளத்தில் பாலியல் முதிர்ச்சி அடைகின்றன. பெண் மீன்கள் சுமார் 4 வயதிலும், ஆண் மீன்கள் 20.7 செமீ (8.1 அங்குளம்), 3 வயதிலும் பாலியல் முதிர்ச்சி அடைகின்றன. இவை ஏப்ரல் மற்றும் அக்டோபர் மாதங்களுக்கு இடையில் அப்பகுதியில் முட்டையிடுவதாக என்று கருதப்படுகிறது.